Ruth Rendell

Ruth Barbara Rendell, Baronesa Rendell de Babergh, CBE, nada como Ruth Barbara Grasemann en Londres o 17 de febreiro de 1930 e finada na mesma cidade o 2 de maio de 2015, foi unha escritora británica, autora de obras de misterio e psicoloxía criminal, chamada en ocasións a "Raíña do Crime". Escribiu tamén baixo o pseudónimo Barbara Vine.

 Traxectoria 
Rendell naceu en South Woodford, Essex (actualmente Gran Londres). Os seus pais eran profesores. A súa nai, Ebba Kruse, naceu en Suecia de pais dinamarqueses e criouse en Dinamarca; o seu pai, Arthur Grasemann, era inglés. Como resultado de pasar o Nadal e outras vacacións en Escandinavia, Rendell aprendeu sueco e dinamarqués. Rematou os seus estudos secundarios no Loughton County High School, en Essex.

Deu entón inicio a unha carreira no xornalismo, traballando como reporteira e subeditora en diversos xornais rexionais. En 1950 casou co seu colega Don Rendell. En 1953 tiveron o seu único fillo, Simon. A parella divorciouse en 1975 mais volveu casar dous anos despois. Don Rendell faleceu en 1999 por mor dun cancro de próstata.

Ao quedar embarazada, Rendell abandonou o traballo para ficar na casa. Pasaron preto de dez anos durante os que Ruth Rendell empregaba o seu tempo libre experimentando coa escritura, tentando varios xéneros literarios ata decidirse pola novela policial. Así, publicou o seu primeiro libro en 1964, co título From Doon With Death. Nesta novela, a escritora presentou o Inspector Reginald Wexford,The Oxford Companion to English Literature. Sixth edition. Ed. by Margaret Drabble. Oxford University Press, 2000, p. 847. . detective da pequena localidade de Kingsmarkham, personaxe que obtivo dende o principio gran popularidade. Continuaron moitos outros volumes, entre os que estaban To Fear A Painted Devil (1965), Vanity Dies Hard (1966) e Wolf To The Slaughter (1967).

Durante a década de 1980 comezou a publicar novelas policiais empregando o pseudónimo Barbara Vine para expremer a súa faceta máis psicolóxica. As obras así asinadas, constituíron un éxito de vendas bastante significativo.

Escritora prolífica, publicou preto de media centena de libros policiais, que a crítica dividiu en tres categorías. Unha serie dedicada ao Inspector Wexford, das que destacan Kissing The Gunner's Daughter (1992) e Road Rage (1997); outra de psicoloxía patolóxica marcada sobre todo por obras como A Judgement In Stone (1977) e The Lake Of Darkness (1980); e as novelas que asinou como Barbara Vine, das que se poden salientar A Fatal Inversion (1987) e King Solomon's Carpet (1991).

Ademais de recibir varios premios literarios da especialidade, Ruth Rendell foi nomeada par vitalicio da Cámara dos Lores do Parlamento británico, como Baronesa Rendell de Babergh, de Aldeburgh no condado de Suffolk, o 24 de outubro de 1997."No. 54933". The London Gazette. 29 de outubro de 1997. páx. 12149.

Rendell sufriu un ataque cardíaco o 7 de xaneiro de 2015 e faleceu o 2 de maio dese ano.

Obras
 Novelas 

To Fear A Painted Devil (1965)
Vanity Dies Hard (1965)
The Secret House of Death (1968)
One Across, Two Down (1971)
The Face of Trespass (1974)
A Demon in My View (1976)
A Judgement In Stone (1977)
Make Death Love Me (1979)
The Lake of Darkness (1980)
Master of the Moor (1982)
The Killing Doll (1984)
The Tree of Hands (1984)
Live Flesh (1986)
Talking to Strange Men (1987)
The Bridesmaid (1989)
Going Wrong (1990)
The Crocodile Bird (1993)
The Keys to the Street (1996)
A Sight for Sore Eyes (1998)
Adam and Eve and Pinch Me (2001)
The Rottweiler (2003)
Thirteen Steps Down (2004)
The Water's Lovely (2006)
Portobello (2008)
Tigerlily's Orchids  (2010)
The Vault (2011)

 Serie Inspector Wexford 

From Doon With Death (1964)
Wolf to the Slaughter (1967)
A New Lease of Death (1969)
The Best Man to Die (1969)
A Guilty Thing Surprised (1970)
No More Dying Then (1971)
Murder Being Once Done (1972)
Some Lie And Some Die (1973)
'Shake Hands Forever (1975)A Sleeping Life (1979)Put on By Cunning (1981)The Speaker of Mandarin (1983)An Unkindness of Ravens (1985)The Veiled One (1988)Kissing the Gunner's Daughter (1992)Simisola (1994)Road Rage (1997)Harm Done (1999)The Babes in the Wood (2002)End in Tears (2005)Not in the Flesh (2007)The Monster in the Box (2009)

 Obras escritas baixo o pseudónimo Barbara Vine A Dark-Adapted Eye (1986)A Fatal Inversion (1987)The House of Stairs (1988)Gallowglass (1990)King Solomon's Carpet (1991)Asta's Book (1993)No Night is Too Long (1994)The Brimstone Wedding (1995)The Chimney-sweeper's Boy (1998)Grasshopper (2000)The Blood Doctor (2002)The Minotaur (2005)The Birthday Present (2008)

 Novelas curtas Heartstones (1987)The Thief (2006)

 Coleccións The Fallen Curtain (1976)Means of Evil (1979) (cinco historias do Inspector Wexford)The Fever Tree (1982)The New Girlfriend (1985)The Copper Peacock (1991)Blood Lines (1995)Piranha to Scurfy (2000)Collected Short Stories, Volume 1 (2006)Collected Short Stories, Volume 2 (2008)

 Coleccións (historias longas) In the Time of His Prosperity (como Barbara Vine)

 Non ficción Ruth Rendell's Suffolk (1989)Undermining the Central Line: giving government back to the people (con Colin Ward, 1989)The Reason Why: An Anthology of the Murderous Mind'' (1995)

 Notas 

 Véxase tamén 

 Bibliografía 

 Ligazóns externas 
 Intervención de son en 1990, con Ruth Rendell por Don Swaim para a CBS Radio, RealAudio
 Gusworld - Bibliografía detallada de Ruth Rendell
 Fatal Inversions - Bibliografía detallada de Barbara Vine
 Baronesa Rendell de Babergh en TheyWorkForYou.com

Categoría:Nados en Londres
Categoría:Nados en 1930
Categoría:Finados en 2015
Categoría:Escritores de Inglaterra
Categoría:Escritores en lingua inglesa
Categoría:Británicos de ascendencia sueca